
PROME MINISTER 


Evelyn Wever-Croes 


DESDE HULANDA PROME MINISTER TA 
DEDICA NA DIFERENTE TRABOU Y REUNION 


E 
$ 
A | y 
` ΠΗ us” 
. gee 
< JA > “ 
n - o 
y”. 
Å 
τ) 


Prome Minister Evelyn Wever-Croes desde siman pasa a 
tuma vacacion despues di basta tempo di trabounan intenso. 
Sinembargo, durante su vacacion, Prome Minister a tuma 
tempo pa dedica na diferente trabou y reunion entre otro pa e 
situacion financiero di nos pais. 


Desde Hulanda, e ta trahando hunto cu esnan concerni riba 
e nota di maneho financiero nobo, cu ta stipula e trayecto 
con Aruba lo sali di e debenan ocasiona pa e pandemia 
mundial. E nota di maneho aki lo yama Financieel Economisch 
Memorandum # 2. E consehonan di IMF lo forma un base pa 
esaki asisti door di un entidad Hulandes. 


Ademas di esaki, Prome Minister a reuni tambe cu Secretario 
di Estado Alexandra van Huffelen y sr. Gradus di CAft pa traha 


riba e esfuersonan pa evita un aanwijzing. “Nos ta haciendo 
locual ta nos alcance pa trece e trankilidad cu tin mester pa 
Aruba y pa no frena e progreso cu Aruba ta aden”. Prome 
Minsiter a duna di conoce cu e siman nos dilanti e lo sigui 
cu e deliberacionnan na Hulanda. “Nos Gobierno ta tuma e 


retonan financiero hopi na serio, y si mester sacrifica vacacion 

pa atende cu e retonan aki, mi ta haci'e”. 


Prome Minister a atende diferente reunion na Arubahuis den 
cuadro di Landspakket y situacion financiero di nos pais. A 
reuni cu Directora Interim di Arubahuis sra. Glenda Hernandez 
y Minister Plenipotenciario Interino sr. Ady Thijsen tocante 
desaroyo di Arubahuis awor den un oficina temporal nobo. 
Arubahuis ta representacion di Aruba na Hulanda y den 
Europa. Y den esaki ta hunga un papel importante pa nos pais. 

Prome Minister a reuni tambe cu e ekipo completo di Arubahuis 
expresando su gradicimento y satisfaccion di Gobierno di 
Aruba pa tur e trabounan cu Arubahuis a eherce durante 
añanan. Durante e reunionnan aki a delibera hopi largo riba e 
percepcion, speransa y kico ta locual comunidad di Aruba ta 
spera di Arubahuis. 

Tambe Prome Minister a ricibi na Schiphol e grupo di studiante 
cu a yega Hulanda pa continua nan estudio. Prome Minsiter 
ta gradici e opvangcommissies cu ta hopi entusiasma pa yuda 
nos studiantenan na Hulanda. 


“Mi ta hopi contento y satisfecho con tur e reunionnan a bay 
aki na Hulanda y ta hopi contento tambe di e palabracionnan 
cu a wordo haci e dianan aki. Aunke cu e motibo di mi biahe 
ta vacacion riba gastonan propio, pero trabou ta keda exigi 
atencion y mi ta contento di por cumpli cu mi trabou unda cu 
mi por ta. Na e momentonan aki, Aruba mester di nos tur pa 
hiba nos pais padilanti”, Prome Minister Evelyn Wever-Croes 
a expresa. 

Prome Minister Evelyn Wever-Croes: 


PROME MINISTER A RICIBI E PROME GRUPO 
DI STUDIANTE NA SCHIPHOL 


Manera ta conoci, e siman aki e grupo di 180 studiante cu a 
haci uzo di Arubalening a biaha pa Hulanda pa continua cu nan 
estudio. Un grupo a biaha 1 di augustus y e otro 2 di augustus. 
Prome Minister Evelyn Wever - Croes hunto cu Minister 
Plenipotenciario Interino Ady Thijsen tabata na Schiphol pa 
ricibi e prome grupo di studiante cu a yega Hulanda pa continua 
cu nan estudio. 


Prome Minister Wever - Croes a bisa cu e studiantenan a yega 
bon y a wordo ricibi pa e mentornan di cada ciudad y tambe pa 
e comisionnan “opvangcommissies” di cada ciudad. “Ta bunita 
pa mira cu studiantenan cu ya ta na Hulanda pa un tempo, 
ta duna di nan tempo y esfuerso pa por ricibi e studiantenan 
nobo. Mi ta gradici cada un di boso pa esaki.” 


Na e ocasion Prome Minister tabatin e oportunidad pa saluda y 
combersa cu e studiantenan y desea nan hopi exito. “Mayornan 
por ta trankil, e yiunan a yega bon y aworaki tur ta na caminda 
pa nan ciudadnan y cu poder di Dios tur cos ta bay bon cu 
nan cu nan estudio, nan cas y nan bida na Hulanda,” Premier 
Wever - Croes a expresa. 

TA SIGUI COMBERSA CU AGRICULTORNAN 


Den weekend ultimo Minister di Naturalesa, Sr. Ursell Arends, AT 7 
acompaña pa su Sra. a bishita diferente greenhouse di Cunucu = 
Fresh. Aki por presencia con Cunucu Fresh, un compania 
netamente local dirigi pa Sr. Rudolf Arends, a inova den 
transcurso di tempo pa por mehora nan practica di agricultura 
local. 


Cunucu Fresh durante ultimo tempo a expande y tin diferente 
greenhouse unda ta planta diferente tipo di berdura. Sigur un 
proyecto sumente interesante unda cu ta haci uzo di e sistema 
hidroponico (“hydroponics”). 


Hydroponics, un metodo unda ta crece mata sin mester di 
suelo, tambe ta uza menos awa cu sistema tradicional di planta 
den suelo. Banda di esaki e ta laga e mata crece mas liher y 
tambe subi su produccion di berdura of fruta. 


Tin demanda pa productonan local. Minister Arends hunto den 
combersacion cu e director a toca e tema: Con gobierno por 
yuda agricultura miho? 


Un di e sugerencianan — cual Minister Arends conhunto cu Santa 
Rosa kier bin cu’ne — ta un pa certificacion pa productonan 
local. Asina tin un seyo cu por asegura e calidad di cada 
producto cu ta wordo bendi riba mercado local, y tambe pa 
productonan pa exportacion — algo cu ta actualmente dificil pa 
falta di dicho certificacion. E ultimo aki ta crea e oportunidad pa 
nos agricultornan local por cuminsa exporta nan productonan 
tambe, habriendo porta pa mercadonan nobo y hopi mas 
grandi. 


Minister Ursell Arends ta gradici Cunucu Fresh pa a habri nan 
porta pa su bishita y kier a desea nan tur clase di exito y cu 
por conta cu e sosten di dje y di Gobierno di Aruba pa tuma 
e sugerencianan den consideracion y sostene iniciativanan 
manera esaki activamente. “Nos lo sigui desaroya nos siguridad 

Succesvolle evaluatie van Aruba door CFAFT 

Onlangs heeft Kabinet Wever-Croes goed nieuws 
vernomen van de Caribbean Financial Action 
Taskforce CFATF, de Caribische FATF die zich inzet 
in de strijd tegen witwassen, terrorismefinanciering 
en proliferatie (AML/CFT/PF). Aruba heeft een 
uitstekend resultaat behaald tijdens deze 'FATF 
Fourth Round of Mutual Evaluation,’ uitgevoerd 
door CFATF vorig jaar augustus op Aruba. 


Volgens CFATF heeft Aruba niet alleen wetgeving 
in stand, maar het Arubaanse AML/CFT/PF 
systeem heeft zijn effectiviteit ook bewezen. 
Binnen het Caribisch gebied scoort Aruba op de 
tweede plaats, na Bermuda, met een effectief 
systeem opgewassen in de strijd tegen witwassen, 
terrorismefinanciering en proliferatie. 


Dit excelente resultaat van de CFAFT evaluatie 


RORISMEFINA 

Table 1. Effectiveness 


NCIERING ΕΝ 


ERATIE 


geeft een sterke signaal richting investeerders dat hun 
investering op Aruba zijn gewaarborgd met een integere 
financiële sector. Tevens komt dit resultaat ten goede van de 
'corresponding banking' relaties van de banken op Aruba met 
de rest van de financiële wereld. 


Minister Maduro wil de Arubaanse Steering Group onder leiding 
van Minister President Wever-Croes, alle stakeholders, het 
CFATF team, het Parlement en iedereen die op een of andere 
manier was betrokken bij deze evaluatie, van harte bedanken 
voor hun inzet voor het behalen van dit belangrijk resultaat 
voor Aruba. Masha danki! Het rapport van de evaluatie is 
beschikbaar via www.fatf-gafi.org of www.cfatf-gafic.org . 


Ratings 


_ 101 10.2 10.3 10.4 10.5 106 107 10.8 10.9 10.10 10.11 
SE SE SE SE ME SE ME SE ME ME LE 
Note: Effectiveness ratings can be either a High- HE, Substantial- SE, Moderate- ME, or Low — LE, level 
of effectiveness. 
Table 2. Technical Compliance Ratings 
R.1 R.2 R.3 R.4 R.5 R.6 R.7 R.8 R.9 R.10 
LC LC LC ς ς LC PC PC ο LC 
L Ril R.12 R.13 R.14 R.15 R.16 R.17 R18 R19 R.20 
C C C C PC C C C LC C 
R.21 R.22 R.23 R.24 R.25 R.26 R.27 R.28 R.29 R.30 
ο LC LC PC PC ο [e PC ο C 
R.31 R.32 R.33 R.34 R.35 R.36 R.37 R.38 R.39 R.40 
C LC PC C LC LC LC LC LC LC 


in be either a C — compliant, LC — largely compliant, PC — partially 

Minister di Finansa y Cultura 


Minister di Finansa Xiomara Maduro 
ta presenta un programa informativo: 


RESULTADO EXCELENTE DI CFATF 


INVITADO: 
Sr. Angelo Brete - FIU Aruba y Sr. Prakash Mungra - CBA 


Diamars, 2 αἱ augustus 2022 
8:00 PM 
Sintonisa Diario TV - Canal 48 


O O O |xiomaramaduro.com 


Arubamester s 

INTERNACIONAL REINA BEATRIX 
A desea e studiantenan cu a sali pa Hulanda tur clase di exito 
cu nan estudio avansa 


Dialuna atardi e prome grupo di 81 studiantenan a sali rumbo 
pa Hulanda pa continua cu nan estudio avansa. E di dos grupo 
a sali diamars. Minister Endy Croes tabata na aeropuerto 
internacional Reina Beatrix pa saluda e studiantenan alabes 
deseanan un bon biaha y hopi exito. E dignatario tabatin e 
honor di dirigi algun na e studiantenan prome cu nan a sali 
pa Hulanda. Minister Endy Croes ta desea e studiantenan tur 
clase di exito. Responsabilidad ta cuminsa awo. Aplica e 4D, 
boso tin e deseo pa por bay studia, Disciplina cu bo mester tin 
pa bo logra bo metanan, Dedicacion cu bo mester traha extra 
pa asina concretisa bo metanan y e Determinacion pa logra e 
diploma. 


Na yeganda di e studiantenan na Hulanda nan a wordo ricibi 
pa Minister President sra. Evelyn Wever- Croes, Minister 
Plenipotenciario sr. Ady Thijsen, personal di Arubahuis y e 
miembronan di ‘Plaatselijk Opvang Commissie’ (POC). Tin un 
programa special pa ricibi e studiantenan y despues di algun 
dia nan lo bay nan respectivo ciudad. Ensefiansa ta e yabi pa 
bo futuro. Exito, hopi forsa y mi ta sigur cu boso lo logra, e 
mandatario a finalisa. 

MINISTER ENDY CROES A PRESENCIA 
APERTURA DI LAURA LENTINO JEWELRY NA 
MAGGY"S ORANJESTAD 

Diabierna den un ceremonia special y ameno Minister Endy 


Croes a presencia apertura di un otro negoshi den centro di 
ciudad. Ta trata aki di Laura Lentino Jewelry cu a habri su porta 
den Maggy's na Oranjestad. Sra. Laura Lentino ta empleada 


di Maggy's y a lansa un linea di prendanan exclusivo traha na 
man na Colombia. 


Sigur ta di aplaudi cu sra. Audrey Lacle ta brinda oportunidad 
na su empleado pa nan sigui crece y pa habri su propio joyeria. 
Minister Endy Croes a sigui bisa cu 2022 ta un aña di inversion 
y oportunidad. Masha masha pabien na sra. Laura y hopi exito! 

Diamars mainta Minister Glenbert a reuni cu Sindicatonan 
hunto cu WEB, ELMAR y Utilities riba e ahuste recien di prijs 
di awa y coriente. 


Manera nos tur por corda, 30 di juni ultimo WEB a anuncia 
aumento di tarifa di awa, cual ahuste lo a keda introduci 1 di juli 
ultimo. E anuncio aki no a wordo acepta pa Gobierno di Aruba 
a pospone e introduccion aki. Unico motibo di esaki tabata pa 
yega na un tarifa mas socialisa cu un reparticion husto. 


Conhuntamente cu Minister di Economia, Geoffrey Wever, a 
yega na un structura nobo di tarifa pa WEB y pa ELMAR cual 
a wordo aproba pa Conseho di Minister. E reparticion aproba 
tabata social, pa esunnan di menos recurso wordo menos 
afecta pa e ahuste aki. Na mes momento Gobierno a dicidi cu 
e prijsnan nobo lo wordo reevalua dentro di 6 luna atrobe. 


Sindicatonan a expresa nan preocupacion. Awe mainta 
encabesa pa Minister Glenbert Croes a sinta cu sindicatonan 
hunto cu director di WEB, ELMAR y Utilities. E mandatario 
a considera e reunion hopi constructivo, fructifero y franco. 
E discusionnan tabata hopi abierto y franco. Di parti di 
Sindicatonan a haci un apelacion na WEB pa reevalua e 
structura nobo di tarifa pa hacie mas social ainda. E mandatario 
a apoya e peticion aki. WEB di su banda tambe tabata habri pa 
bay haci e ehercicio interno pa reevalua un structura aun mas 
social unda cu esunnan di menos recurso ta wordo menos 
afecta y mas beneficia. 


Manera Minister Glenbert Croes a expresa, ningun Gobierno 
kier aumenta ni awa ni coriente ni gasolin. Pero e guera di 
Rusia/Ukraina a gara mundo di sorpresa cu a ocasiona 
un aumento drastico na nivel mundial di prijs di petroleo. Y 
apesar cu desde januari ultimo WEB y ELMAR tabata pidi pa 
aumenta e tarifanan, e mandatario no a permiti esaki, pasobra 
mescos cu e pandemia a afecta e companianan aki, el a 
afecta nos pueblo severamente. Apenas Aruba a drenta afia di 
recuperacion pa cual e mandatario kier a brinda nos pueblo e 
espacio pa recupera y para bek riba pia. Pero ora cu na luna di 


februari e guera entre Rusia y Ukrania a cuminsa, esaki a afecta 
solvencia di nos companianan estatal barbaremente. Asina 
mes e mandatario a keda pospone e aumento. Pero ta yega 
un momento cu como Gobernante bo mester ta responsabel 
den bo maneho cual ta conta pa nos pueblo primordialmente, 
pero tambe pa existencia di nos companianan estatal. 


Minister Glenbert Croes ta expresa su gratitud na tanto 
Sindicatonan como tambe Gerencia di WEB, ELMAR y Utilities 
pa un reunion fructifero cu e miho intencion di tur envolvi pa e 
bienestar di nos pueblo. 

Nos ta den e temporada di mas calor di aña. Pa reduci riesgo 
y daño na salud, e puntonan aki ta recomendabel pa haci e 


efectonan di calor menos! 


Evita solo = Der 

Awa of juice cu no ta No diki of colornan scur 


No expone bo mes di 


mas na rayonan di solo. cu ta atrae mas calor. 


contene mucho suco. 


Busca 

luganan Uza 

ventila proteccion momento 
A 


Si bo mester bay den Haci actividadnan Scucha noticianan di 


Keda den luganan 
deportivo mainta of anochi. canalnan confiabel. 


fresco of den airco. solo, protege bo mes. 

Pone mas acl Δ Controla = 
atencion sa actividad + wal =} IË cuida bo 
riba esnan [° trankil E Ear bestianan 
i CU domestico 
di edad muchanan tin enfermedad 
Percura cu semper nan Percura pa nan ta den 


No laga nan nan so pa Pospone hungamento y 
mucho tempo. actividadnan pafo. ta den aire fresco. fresco y duna nan hopi awa 


Gabinete Wever - Croes II 


DESPUES DI TEMPONAN DIFICIL 
CU NOS A PASA ADEN, 
NUNCA NOS MESTER LUBIDA 
E FORSA IMPRESIONANTE, 

E RESILIENCIA Y SOLIDARIDAD 
CU NOS A MUSTRA OTRO COMO 
CIUDADANO, FAMIA Y 
COMO PARTI DI E COMUNIDAD MUNDIAL. 
HUNTO NOS MESTER ACTUA, INNOVA, 
ADAPTA Y AVANSA Y 
RECONSTRUI NOS PAIS. 


20 AÑA DI 


INVERSION Y 
22 OPORTUNIDAD 


